מסע בין כוכבים: מסעות קצרים
פרקים

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 1 | 1 | Runaway | מיה ורוילו | ג'ני לומט ואלכס קורצמן | 4 באוקטובר 2018 |
לאחר ויכוח עם אימה, פוגשת סילביה טילי נוסעת סמויה צעירה מגזע הקסאהיאן בשם מה האני איקה האלי קה פו. טילי, שרגילה לקבל פקודות מאחרים, מחליטה לקבל החלטות בעצמה ומסייעת לפו לחזור הביתה בזמן להכתרתה.
| 2 | 2 | Calypso | אולטונד אוסונסנמי | שון קוקרן ומייקל שייבון | 8 בנובמבר 2018 |
לאחר ששהתה בחלל אלף שנה, פיתחו מחשבי ה"דיסקברי" מודעות עצמית והספינה מכנה את עצמה "זורה". זורה מצילה אדם בשם קראפט מתא מילוט שעבר בסביבתה. זורה מגלה לקראפט שהפקודה האחרונה שקיבלה הייתה לשמור על מיקומה אלף שנים לפני כן. זורה שומרת את קראפט במחיצתה בספינה, מאחר שהיא משועממת ומתחילה להתאהב בו, אך בסופו של דבר מעניקה לו את מעבורת החלל האחרונה שנמצאת על סיפונה במטרה לאפשר לו לחזור לביתו באלקור 4.
| 3 | 3 | The Brightest Star | דאגלס ארניוקוסקי | בו יאון קים ואריקה ליפולדט | 16 בדצמבר 2018 |
סארו הצעיר מהכוכב קאמינר הוא קלפי סקרן שרוצה ללמוד על החיים מחוץ לכפרו והחברה שבה הוא חי הנמצאת בשלב של לפני גילוי מהירות העיוות. סארו, שאינו מרוצה מהידיעה שבבוא היום ייקצר כמו כל הקלפים לשימוש כמאכל לגזע השולט בקאמינר, הבא'אול, מצליח לשלוח אות מצוקה לחלל, ומתקשר באמצעותו עם לוטננט פיליפה ג'ורג'יו. סארו עוזב עם ג'ורג'יו לחלל בידיעה שכנראה לעולם לא יוכל לשוב אליו.
| 4 | 4 | The Escape Artist | ריין וילסון | מייקל שייבון | 3 בינואר 2019 |
הארי מאד נתפס על ידי צייד ראשים ונלקח לספינת פדרציה, אך שם מגלה צייד הראשים גרסאות רבות נוספות של מאד שכבר נמסרו לפדרציה. הרחק משם, ממשיך מאד האמיתי לייצר גרסאות רובוטיות של עצמו במטרה להרוויח את הפרס שעל ראשו ולהמשיך לחיות חופשי.
| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 5 | 1 | Q&A | מארק פלינגטון | מייקל שייבון | 5 באוקטובר 2019 |
ביומו הראשון על האנטרפרייז סגן משנה ספוק שמוצב על הספינה כקצין מדע ומפקדתו, הקצינה הראשונה על הספינה, מספר אחת, נלכדים במעלית טורבו, מה שמביא אותם להיפתח זה לזה ויוצר ביניהם קשר מיוחד ואינטימי יותר.
| 6 | 2 | The Trouble with Edward | דניאל גריי לונגינו | גרהאם וגנר | 10 באוקטובר 2019 |
קפטן לין לוקרו קיבלה על עצמה זה עתה את הפיקוד על ה-USS Cabot, ספינת מחקר מדעי. משימתה הראשונה היא לפתור משבר רעב באחד העולמות. אדוארד לארקין, קצין המדע של הספינה, משוכנע שהצליח למצוא פתרון לרעב, על ידי ביצוע שינוי גנטי בטריבלים, אך התוצאות הרות אסון.
| 7 | 3 | Ask Not | סנג'י סנאקה | קאלינדה ואסקז | 14 בנובמבר 2019 |
על בסיס 28, הצוערת ט'ירה סיג'ו מתבקשת לשמור על עצור המואשם במרד, בעוד הבסיס מותקף במפתיע על ידי ת'וליאנים. מסתבר שהעציר הוא לא אחר מקפטן פייק. פייק מנסה לשכנע את סיג'ו לשחרר אותו בעוד הוא מסביר לה שזו הדרך היחידה להציל את בעלה מההתקפה על ה"בואומן", והיא מסרבת. סיג'ו ניסתה להתקבל ל"אנטרפרייז" ונדחתה. כשפייק מנסה לברוח, סיג'ו מאיימת שתירה בו, או אז מתברר שכל התקרית הייתה מבחן במטרה לבדוק את נאמנותה של סיג'ו לצי, גם אל מול סכנה למשפחתה, והיא מתקבלת לשירות על ה"אנטרפרייז" .
| 8 | 4 | The Girl Who Made the Stars | אולטונד אוסונסנמי | כריס סילבסטרי ואנטוני מארנוויל | 12 בדצמבר 2019 |
פרק אנימציה תלת־ממדית. כשמייקל ברנהאם הצעירה מפחדת מסערה, מספר לה אביה סיפור על ילדה שהצליחה לכבוש את פחדיה.
| 9 | 5 | Ephraim and Dot | מייקל ג'אקינו | ברנדון שולץ | 12 בדצמבר 2019 |
בפרק אנימציה דו־ממדי אפרים, נקבת טרדיגרייד חללית, מחפשת מקום להטיל בו את ביציה. היא פוגשת בספינת החלל ""אנטרפרייז"", אך בעודה מנסה להטיל בה את ביציה היא נתקלת ברובוט תחזוקה בשם דוט שמתקיף אותה ומנסה למנוע ממנה גישה לספינה. לאחר שאפרים מטילה את ביציה ליד חדר המנועים של ה"אנטרפרייז" מתפתח בין השניים מרדף קומי שנמשך לאורך כ-15 שנה ומזכיר במידה רבה את סגנון סרטוני טום וג'רי. המרדף מתנהל על פני אירועים חשובים שונים מההיסטוריה של ה"אנטרפרייז" לאורך הסדרה המקורית והסרטים שבעקבותיה, החל מהמפגש הראשון של צוות הספינה בראשות ג'יימס קירק עם חאן נוניאן סינג, ועד להריסת ה"אנטרפרייז" בסרט מסע בין כוכבים 3: החיפוש אחר ספוק, מיד לאחר המפגש האחרון עם חאן. הביצים בוקעות במקביל להרס הספינה, ודוט מצילה אותן ומוסרת אותן לאפרים, האם הגאה.
| 10 | 6 | Children of Mars | מארק פלינגטון | קירסטן באייר, אלכס קורצמן, ג'ני לומט | 9 בינואר 2020 |
פרק קישור לסדרה "מסע בין כוכבים: פיקארד". קימה וליל, תלמידות בבית ספר בסן פרנסיסקו, שונאות זו את זו ומתעללות בו בזו על בסיס יום יומי. כשבסיס יוטופיה פלנישיה במאדים עליו מוצבים אמה של קימה ואביה של ליל מותקף על ידי צבא אנדרואידים, הן מתחברות זו לזו.